แนวโน้มดัชนีเช้าขึ้นกรอบจำกัด
นักวิเคราะห์ฯคาดตลาดหุ้นไทยเช้านี้มีโอกาสขึ้นต่อ หลังค่าเงินดอลลาร์สหรัฐฯยังมีแนวโน้มอ่อนค่า น่าจะทำให้เม็ดเงินจากต่างชาติไหลเข้าตลาดหุ้นไทยอยู่ พร้อมให้แนวรับ 1,105 จุด แนวต้าน 1,110-1,115 จุด&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; นายอภิชาติ ผู้บรรเจิดกุล นักวิเคราะห์หลักทรัพย์ สำนักวิจัย บล.ทิสโก้ กล่าวว่า ตลาดหุ้นไทยเช้านี้มีโอกาสปรับตัวขึ้นต่อ หลังทิศทางค่าเงินดอลลาร์สหรัฐฯยังมีแนวโน้มอ่อนค่า น่าจะทำให้เม็ดเงินลงทุนจากต่างชาติไหลเข้าตลาดหุ้นเอเชียและตลาดหุ้นไทยอยู่ &nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; ประกอบกับ ผลประกอบการของบริษัทจดทะเบียนขนาดใหญ่ในต่างประเทศ โดยเฉพาะในสหรัฐฯที่ทยอยประกาศออกมา ถือว่าดีกว่าที่หลายๆฝ่ายคาด เช่น แอปเปิล อิงค์ และเจนเนอร์รัล อิเล็กทริก(จีอี)ซึ่งถือเป็นสัญญาณที่ดี&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; อย่างไรก็ตาม มองว่าแม้เม็ดเงินจะยังไหลเข้า แต่กรอบการปรับขึ้นคงจำกัด และนักลงทุนบางส่วนอาจชะลอลงทุน ตามตลาดต่างประเทศที่วันนี้หลายตลาดฯปิดทำการทั้งสิงคโปร์ ฮ่องกง สหรัฐฯ และในยุโรป เนื่องในวันหยุด Good Friday และอาจถูกกดดันจากเหต
22 เม.ย. 2554

นักวิเคราะห์ฯคาดตลาดหุ้นไทยเช้านี้มีโอกาสขึ้นต่อ หลังค่าเงินดอลลาร์สหรัฐฯยังมีแนวโน้มอ่อนค่า น่าจะทำให้เม็ดเงินจากต่างชาติไหลเข้าตลาดหุ้นไทยอยู่ พร้อมให้แนวรับ 1,105 จุด แนวต้าน 1,110-1,115 จุด          นายอภิชาติ ผู้บรรเจิดกุล นักวิเคราะห์หลักทรัพย์ สำนักวิจัย บล.ทิสโก้ กล่าวว่า ตลาดหุ้นไทยเช้านี้มีโอกาสปรับตัวขึ้นต่อ หลังทิศทางค่าเงินดอลลาร์สหรัฐฯยังมีแนวโน้มอ่อนค่า น่าจะทำให้เม็ดเงินลงทุนจากต่างชาติไหลเข้าตลาดหุ้นเอเชียและตลาดหุ้นไทยอยู่           ประกอบกับ ผลประกอบการของบริษัทจดทะเบียนขนาดใหญ่ในต่างประเทศ โดยเฉพาะในสหรัฐฯที่ทยอยประกาศออกมา ถือว่าดีกว่าที่หลายๆฝ่ายคาด เช่น แอปเปิล อิงค์ และเจนเนอร์รัล อิเล็กทริก(จีอี)ซึ่งถือเป็นสัญญาณที่ดี          อย่างไรก็ตาม มองว่าแม้เม็ดเงินจะยังไหลเข้า แต่กรอบการปรับขึ้นคงจำกัด และนักลงทุนบางส่วนอาจชะลอลงทุน ตามตลาดต่างประเทศที่วันนี้หลายตลาดฯปิดทำการทั้งสิงคโปร์ ฮ่องกง สหรัฐฯ และในยุโรป เนื่องในวันหยุด Good Friday และอาจถูกกดดันจากเหตุการณ์ปะทะบริเวณชายแดนไทย-กัมพูชาในช่วงเช้านี้  พร้อมให้แนวรับ 1,105 จุด แนวต้าน 1,110-1,115 จุด